Natalia Goncharova

I Natalia Sergeevna Goncharova (3 ya ing Julio 1881 - 17 ya ing Octubre 1962) métung yang Rusang talalalang a avant-garde, pintor, costume designer, talasúlat, ilustrador ampóng set designer. Kábang bié néng kaparehang Goncharova ing kalúpa nang talalalang a avant-garde a Rusong i  Mikhail Larionov. Métung yang kayánib a talatátag ning Jack of Diamonds (1909–1911), ing múmúná nang radical a timáwang grúpung mámuntalag ning Moscow (radical independent exhibiting group), ing mas radical a Donkey's Tail (1912–1913), at kayábé néng Larionov a ménimbentu king Rayonism (1912–1914). Kayánib ya múrin king pangimut a makabási king Alemania, ing Der Blaue Reiter. Míbayit ya king Rusia i Goncharova, at minális ya king Paris anyang 1921 at ménuknángan ya karin anggang mété ya.